Bănci și Asigurări

Ministerul Finanţelor Publice a plasat joi o emisiune de obligaţiuni de 500 milioane de lei, cu scadenţa la 4 ani şi o dobândă de 3,8% pe an.

La licitaţie au participat opt dealeri primari.

Volumul total al cererii a fost de 810 milioane lei, din care băncile au licitat în nume şi cont propriu 790 milioane lei şi în contul clienţilor 20 milioane lei.

Randamentul până la maturitate aferent preţului acceptat a fost de 3,82%.

Din valoarea nominală adjudecată, suma oferita de bănci în nume şi cont propriu a fost de 500 milioane lei.

Pe ansamblul anului 2018, Ministerul Finanţelor intenţionează să emită titluri de stat pe piaţa internă în sumă de 45-50 mld. lei, din care 70% pe termen mediu şi lung şi diferenţa pe termen scurt.